CELEX: E2022C0051
Language: sk
Date: 2022-02-16 00:00:00
Title: Rozhodnutie dozorného úradu EZVO č. 051/22/COL zo 16. februára 2022 o mape regionálnej pomoci Islandu na roky 2022 – 2027 (Island) [2022/1268]

21.7.2022   
               
               
                  SK
               
               
                  Úradný vestník Európskej únie
               
               
                  L 192/23
               
            
         Rozhodnutie dozorného úradu EZVO č. 051/22/COL
         zo 16. februára 2022
         
            o mape regionálnej pomoci Islandu na roky 2022 – 2027 (Island) [2022/1268]
         1.   ZHRNUTIE
         
         
                  
                     1.
                  
                  
                     Dozorný úrad EZVO (ďalej len „dozorný úrad“) informuje Island, že po posúdení mapy regionálnej pomoci Islandu na roky 2022 – 2027 dospel k záveru, že je v súlade so zásadami stanovenými v usmerneniach o regionálnej štátnej pomoci (ďalej len „usmernenia“) (1).
                  
               
                  
                     2.
                  
                  
                     Toto rozhodnutie predstavuje posúdenie mapy regionálnej pomoci podľa bodu 190 usmernení dozorným úradom. Schválená mapa tvorí neoddeliteľnú súčasť usmernení (2). Nezahŕňa žiadnu štátnu pomoc a nepredstavuje povolenie poskytnúť takúto pomoc.
                  
               
                  
                     3.
                  
                  
                     Rozhodnutie dozorného úradu vychádza z týchto úvah.
                  
               2.   POSTUP
         
         
                  
                     4.
                  
                  
                     Dozorný úrad prijal 1. decembra 2021 svoje nové usmernenia. Stanovujú sa v nich podmienky, za ktorých sa regionálna pomoc, ktorú je potrebné notifikovať, môže považovať za zlučiteľnú s fungovaním Dohody o EHP (3). Takisto sa v nich stanovujú kritériá na určovanie oblastí, ktoré spĺňajú podmienky zlučiteľnosti podľa článku 61 ods. 3 písm. a) a c) Dohody o EHP (4), tzv. oblasti „a“ a „c“.
                  
               
                  
                     5.
                  
                  
                     Podľa bodu 150 usmernení musia byť oblasti, ktoré by štáty EZVO, ktoré sú členmi EHP, chceli určiť ako oblasti „a“ alebo „c“, uvedené v mape regionálnej pomoci.
                  
               
                  
                     6.
                  
                  
                     Podľa bodu 189 usmernení by každý štát EZVO, ktorý je členom EHP, mal notifikovať dozornému úradu jedinú mapu regionálnej pomoci uplatniteľnú do 31. decembra 2027. Islandské orgány notifikovali mapu regionálnej pomoci Islandu na roky 2022 – 2027 dňa 27. januára 2022 (5).
                  
               3.   OPRÁVNENÉ OBLASTI URČENÉ ISLANDSKÝMI ORGÁNMI
         
         
                  
                     7.
                  
                  
                     V EÚ bola zostavená spoločná nomenklatúra územných jednotiek pre štatistické účely. Táto nomenklatúra sa nazýva NUTS. Nomenklatúra NUTS má tri hierarchické úrovne očíslované od 1 do 3. Úroveň NUTS 1 zahŕňa najväčšie jednotky, zatiaľ čo úroveň NUTS 3 zahŕňa najmenšie jednotky (6).
                  
               
                  
                     8.
                  
                  
                     Ako sa uvádza v poznámke pod čiarou č. 30 v usmerneniach, štatistické regióny podobné nomenklatúre NUTS boli vymedzené v štátoch EZVO, ktoré sú členmi EHP. Usmernenia Komisie o regionálnej pomoci (7) preto odkazujú na nomenklatúru NUTS, zatiaľ čo v usmerneniach sa používa pojem štatistické regióny. Nomenklatúra NUTS a štatistické regióny v štátoch EZVO, ktoré sú členmi EHP, sú k dispozícii na webových stránkach Eurostatu (8).
                  
               
                  
                     9.
                  
                  
                     Celý Island patrí do jedného štatistického regiónu na úrovni 2 (Ísland). Na úrovni 3 je Island ďalej rozdelený do dvoch štatistických regiónov. Ide o región hlavného mesta (Höfuðborgarsvæði) a Island mimo regiónu hlavného mesta (Landsbyggð) (9).
                  
               
                  
                     10.
                  
                  
                     Oblasti určené v mape regionálnej pomoci Islandu na roky 2022 – 2027 sú oblasti, ktoré zahŕňajú región úrovne 3 Landsbyggð (10).
                  
               
                  
                     11.
                  
                  
                     Z údajov o obyvateľstve z 1. januára 2018 vyplýva, že hustota obyvateľstva Islandu predstavuje 3,48 obyvateľov na km2. Región Landsbyggð je výrazne menej obývaný ako región Höfuðborgarsvæði. Na základe údajov o obyvateľstve z 1. januára 2018 je hustota obyvateľstva v regióne Landsbyggð 1,27 obyvateľa na km2, zatiaľ čo v regióne Höfuðborgarsvæði je to 225,87 obyvateľov na km2 (11).
                  
               
                  
                     12.
                  
                  
                     Región Landsbyggð má rozlohu 99 258 km2. Na základe najnovších údajov zo štatistického úradu Islandu (Hagstofan) dosahovali rezidenti k 1. januáru 2021 počet 132 264. Zodpovedá to hustote obyvateľstva 1,33 obyvateľa na km2 (12).
                  
               
                  
                     13.
                  
                  
                     Región Landsbyggð je znázornený na grafickej ilustrácii, ktorá je pripojená ako príloha I k tomuto rozhodnutiu. Príloha II ďalej obsahuje zoznam menších jednotiek, ktoré tvoria tento región úrovne 3 (13).
                  
               4.   POSÚDENIE
         
         
                  
                     14.
                  
                  
                     Pokrytie regionálnou pomocou dostupné na obdobie 2022 – 2027 je pre každý štát EZVO, ktorý je členom EHP, stanovené v prílohe I k usmerneniam. Celý Island je v prílohe I označený ako vopred vymedzené oblasti „c“.
                  
               
                  
                     15.
                  
                  
                     Islandské orgány môžu použiť toto prideľovanie na určenie oblastí „c“ vo svojej mape regionálnej pomoci. Pravidlá, ktorými sa takéto určovanie riadi, sú uvedené v bodoch 168 a 169 usmernení.
                  
               
                  
                     16.
                  
                  
                     Podľa bodu 168 usmernení môžu štáty EZVO, ktoré sú členmi EHP, určiť ako oblasti „c“ vopred vymedzené oblasti „c“. Bod 169 okrem toho umožňuje flexibilný prístup, podľa ktorého sú zahrnuté iné oblasti. Keďže celý Island je v prílohe I pridelený ako vopred vymedzená oblasť „c“, islandské orgány mohli vo svojej mape regionálnej pomoci určiť celý Island ako oblasť „c“.
                  
               
                  
                     17.
                  
                  
                     Ako sa uvádza v bode (9), celý Island patrí do jedného štatistického regiónu na úrovni 2 (Ísland). Na úrovni 3 je Island ďalej rozdelený do dvoch štatistických regiónov. Ide o región hlavného mesta (Höfuðborgarsvæði) a Island mimo regiónu hlavného mesta (Landsbyggð).
                  
               
                  
                     18.
                  
                  
                     Pri určovaní oprávnených oblastí v mape regionálnej pomoci Islandu na roky 2022 – 2027 islandské orgány zahrnuli región úrovne 3 Landsbyggð a vylúčili región úrovne 3 Höfuðborgarsvæði. Keďže zahrnutý región úrovne 3 Landsbyggð patrí do vopred vymedzených oblastí „c“ stanovených v prílohe I k usmerneniam, dozorný úrad konštatuje, že určenie regiónu Landsbyggð ako oblastí „c“ v mape regionálnej pomoci Islandu na roky 2022 – 2027 je v súlade s usmerneniami.
                  
               
                  
                     19.
                  
                  
                     Podľa poznámky pod čiarou č. 65 v usmerneniach by mali byť riedko osídlené a veľmi riedko osídlené oblasti takisto uvedené v mape regionálnej pomoci. „Veľmi riedko osídlené oblasti“ sú v bode 19 podbode 32 vymedzené ako „štatistické regióny na úrovni 2 s menej ako ôsmimi obyvateľmi na km2 alebo časti týchto štatistických regiónov určené dotknutým štátom EZVO, ktorý je členom EHP, v súlade s bodom 169“. Región Landsbyggð sa preto kvalifikuje ako veľmi riedko osídlená oblasť.
                  
               5.   INTENZITY POMOCI
         
         
                  
                     20.
                  
                  
                     Podľa bodu 151 usmernení sa musia v mape regionálnej pomoci uviesť aj maximálne intenzity pomoci, ktoré sa uplatňujú na oprávnené oblasti počas obdobia platnosti schválenej mapy.
                  
               
                  
                     21.
                  
                  
                     Maximálne intenzity pomoci sa uplatňujú na regionálnu investičnú pomoc. Maximálne intenzity pomoci povolené pre takúto pomoc podľa usmernení sú uvedené v oddiele 7.4 usmernení.
                  
               
                  
                     22.
                  
                  
                     V bode 182 ods. 1 usmernení sa uvádza, že intenzita pomoci pre veľké podniky nesmie prekročiť 20 % v riedko osídlených oblastiach. Z bodu 186 ďalej vyplýva, že intenzity pomoci sa môžu zvýšiť až o 20 percentuálnych bodov v prípade malých podnikov alebo až o 10 percentuálnych bodov v prípade stredných podnikov. Ako sa však uvádza v poznámke pod čiarou 85 usmernení, zvýšené intenzity pomoci pre malé a stredné podniky sa nebudú uplatňovať na pomoc poskytovanú na veľké investičné projekty (14).
                  
               
                  
                     23.
                  
                  
                     Islandské orgány notifikovali maximálnu intenzitu pomoci pre veľké podniky na úrovni 20 %. Táto maximálna intenzita sa zvýši o 20 percentuálnych bodov v prípade malých podnikov a 10 percentuálnych bodov v prípade stredných podnikov. Tieto zvýšené intenzity pomoci sa však neuplatňujú na pomoc poskytovanú na veľké investičné projekty (15).
                  
               
                  
                     24.
                  
                  
                     Obmedzenia intenzít pomoci vymedzené islandskými orgánmi, ako sú opísané v bode (23), sú v súlade s ustanoveniami opísanými v bode (22). Sú preto v súlade s usmerneniami.
                  
               6.   TRVANIE A HODNOTENIE
         
         
                  
                     25.
                  
                  
                     Islandské orgány v súlade s bodom 189 usmernení notifikovali jedinú mapu regionálnej pomoci uplatniteľnú do 31. decembra 2027.
                  
               
                  
                     26.
                  
                  
                     Z bodu 194 usmernení vyplýva, že hodnotenie máp regionálnej pomoci v polovici obdobia sa vykoná v roku 2023. Dozorný úrad oznámi podrobnosti tohto hodnotenia do júna 2023.
                  
               7.   ZÁVER
         
         
                  
                     27.
                  
                  
                     Na základe uvedeného posúdenia dozorný úrad konštatuje, že mapa regionálnej pomoci Islandu na roky 2022 – 2027 je v súlade so zásadami stanovenými v usmerneniach. Schválená mapa tvorí neoddeliteľnú súčasť usmernení.
                  
               
                  
                     28.
                  
                  
                     Prílohy I a II tvoria neoddeliteľnú súčasť tohto rozhodnutia.
                  
               
            
               
                  Za Dozorný úrad EZVO
               
               Arne RØKSUND
               
                  predseda
               
               
                  zodpovedný člen kolégia
               
            
            
               Stefan BARRIGA
               
                  člen kolégia
               
            
            
               Árni PÁLL ÁRNASON
               
                  člen kolégia
               
            
            
               Melpo-Menie JOSÉPHIDÈS
               
                  spolupodpisujúca ako riaditeľka pre právne a výkonné záležitosti
               
            
         
         
            (1)  Rozhodnutie Dozorného úradu EZVO č. 269/21/COL z 1. decembra 2021, ktorým sa zavádzajú revidované usmernenia o regionálnej štátnej pomoci na roky 2022 – 2027[2022/1047] (Ú. v. EÚ L 173, 30.6.2022, s. 79).
         
            (2)  Usmernenia, bod 190.
         
            (3)  Usmernenia, bod 2.
         
            (4)  Tamže.
         
            (5)  Notifikácia je zaevidovaná ako dokument č. 1265806. Jej dve prílohy sú zaevidované ako dokumenty č. 1265808 a 1265810.
         
            (6)  Nariadenie Európskeho parlamentu a Rady (ES) č. 1059/2003 z 26. mája 2003 o zostavení spoločnej nomenklatúry územných jednotiek pre štatistické účely (NUTS) (Ú. v. EÚ L 154, 21.6.2003, s. 1), zmenené delegovaným nariadením Komisie (EÚ) 2019/1755 z 8. augusta 2019, ktorým sa menia prílohy k nariadeniu Európskeho parlamentu a Rady (ES) č. 1059/2003 o zostavení spoločnej nomenklatúry územných jednotiek pre štatistické účely (NUTS) (Ú. v. EÚ L 270, 24.10.2019, s. 1).
         
            (7)  Usmernenia o regionálnej štátnej pomoci (Ú. v. EÚ C 153, 29.4.2021, s. 1).
         
            (8)  https://ec.europa.eu/eurostat/web/nuts/nuts-maps. Tento webový odkaz bol vložený a naposledy skontrolovaný 8. februára 2022.
         
            (9)  Dokument č. 1265806, s. 2.
         
            (10)  Tamže.
         
            (11)  Tamže.
         
            (12)  Dokument č. 1265806, s. 3 a 4.
         
            (13)  Prílohy vychádzajú z dokumentov č. 1265808 a 1265810.
         
            (14)  Pojem „veľký investičný projekt“ je v bode 19 podbode 18 usmernení vymedzený ako počiatočná investícia s oprávnenými výdavkami nad 50 miliónov EUR.
         
            (15)  Dokument č. 1265806, s. 3.
      
      
         
            PRÍLOHA I
            Grafická ilustrácia
            
               
         
      
      
         
            PRÍLOHA II
            Zoznam menších jednotiek
            
                        Akrahreppur
                     
                     
                        5 706 
                     
                  
                        Akraneskaupstaður
                     
                     
                        3 000 
                     
                  
                        Akureyrarbær
                     
                     
                        6 000 
                     
                  
                        Árneshreppur
                     
                     
                        4 901 
                     
                  
                        Ásahreppur
                     
                     
                        8 610 
                     
                  
                        Bláskógabyggð
                     
                     
                        8 721 
                     
                  
                        Blönduósbær
                     
                     
                        5 604 
                     
                  
                        Bolungarvíkurkaupstaður
                     
                     
                        4 100 
                     
                  
                        Borgarbyggð
                     
                     
                        3 609 
                     
                  
                        Dalabyggð
                     
                     
                        3 811 
                     
                  
                        Dalvíkurbyggð
                     
                     
                        6 400 
                     
                  
                        Eyja- og Miklaholtshreppur
                     
                     
                        3 713 
                     
                  
                        Eyjafjarðarsveit
                     
                     
                        6 513 
                     
                  
                        Fjallabyggð
                     
                     
                        6 250 
                     
                  
                        Fjarðabyggð
                     
                     
                        7 300 
                     
                  
                        Fljótsdalshreppur
                     
                     
                        7 505 
                     
                  
                        Flóahreppur
                     
                     
                        8 722 
                     
                  
                        Grindavíkurbær
                     
                     
                        2 300 
                     
                  
                        Grímsnes- og Grafningshreppur
                     
                     
                        8 719 
                     
                  
                        Grundarfjarðarbær
                     
                     
                        3 709 
                     
                  
                        Grýtubakkahreppur
                     
                     
                        6 602 
                     
                  
                        Helgafellssveit
                     
                     
                        3 710 
                     
                  
                        Hrunamannahreppur
                     
                     
                        8 710 
                     
                  
                        Húnavatnshreppur
                     
                     
                        5 612 
                     
                  
                        Húnaþing vestra
                     
                     
                        5 508 
                     
                  
                        Hvalfjarðarsveit
                     
                     
                        3 511 
                     
                  
                        Hveragerðisbær
                     
                     
                        8 716 
                     
                  
                        Hörgársveit
                     
                     
                        6 515 
                     
                  
                        Ísafjarðarbær
                     
                     
                        4 200 
                     
                  
                        Kaldrananeshreppur
                     
                     
                        4 902 
                     
                  
                        Kjósarhreppur
                     
                     
                        1 606 
                     
                  
                        Langanesbyggð
                     
                     
                        6 709 
                     
                  
                        Múlaþing
                     
                     
                        7 400 
                     
                  
                        Mýrdalshreppur
                     
                     
                        8 508 
                     
                  
                        Norðurþing
                     
                     
                        6 100 
                     
                  
                        Rangárþing eystra
                     
                     
                        8 613 
                     
                  
                        Rangárþing ytra
                     
                     
                        8 614 
                     
                  
                        Reykhólahreppur
                     
                     
                        4 502 
                     
                  
                        Reykjanesbær
                     
                     
                        2 000 
                     
                  
                        Skaftárhreppur
                     
                     
                        8 509 
                     
                  
                        Skagabyggð
                     
                     
                        5 611 
                     
                  
                        Skeiða- og Gnúpverjahreppur
                     
                     
                        8 720 
                     
                  
                        Skorradalshreppur
                     
                     
                        3 506 
                     
                  
                        Skútustaðahreppur
                     
                     
                        6 607 
                     
                  
                        Snæfellsbær
                     
                     
                        3 714 
                     
                  
                        Strandabyggð
                     
                     
                        4 911 
                     
                  
                        Stykkishólmsbær
                     
                     
                        3 711 
                     
                  
                        Suðurnesjabær
                     
                     
                        2 510 
                     
                  
                        Súðavíkurhreppur
                     
                     
                        4 803 
                     
                  
                        Svalbarðshreppur
                     
                     
                        6 706 
                     
                  
                        Svalbarðsstrandarhreppur
                     
                     
                        6 601 
                     
                  
                        Sveitarfélagið Árborg
                     
                     
                        8 200 
                     
                  
                        Sveitarfélagið Hornafjörður
                     
                     
                        8 401 
                     
                  
                        Sveitarfélagið Skagafjörður
                     
                     
                        5 200 
                     
                  
                        Sveitarfélagið Skagaströnd
                     
                     
                        5 609 
                     
                  
                        Sveitarfélagið Vogar
                     
                     
                        2 506 
                     
                  
                        Sveitarfélagið Ölfus
                     
                     
                        8 717 
                     
                  
                        Tálknafjarðarhreppur
                     
                     
                        4 604 
                     
                  
                        Tjörneshreppur
                     
                     
                        6 611 
                     
                  
                        Vestmannaeyjabær
                     
                     
                        8 000 
                     
                  
                        Vesturbyggð
                     
                     
                        4 607 
                     
                  
                        Vopnafjarðarhreppur
                     
                     
                        7 502 
                     
                  
                        Þingeyjarsveit
                     
                     
                        6 612